Pokémon GOn kehittäjältä tulossa uusi lisätyn todellisuuden peli – perustuu tähän lautapeliin | Mobiili.fi
Pokémon GOn kehittäjältä tulossa uusi lisätyn todellisuuden peli – perustuu tähän lautapeliin
Petri Tapala | Julkaistu 2.7.2020, klo 09:09
Catan – World Explorers.
Pokémon GOn kehittäjältä on tulossa uusi täydennetyn todellisuuden mobiilipeli. Niantic tiedottaa, että Catan – World Explorersin betaversio julkaistaan pian.
Catan – World Explorersin idea on samankaltainen kuin Pokémon GOssa ja Ingressissä, Nianticin aiemmissa mobiilipeleissä. Pelissä eläydytään uudisraivaajan asemaan, ja tarkoituksena on tutkia omaa lähiympäristöään erinäisiä tarvikkeita etsien. Pelaajien on kerättävä esimerkiksi villaa, puuta ja muita tarvikkeita leirejään kasvattaakseen ja pistetiliä kartuttaakseen.
Catan – World Explorers perustuu Catan-lautapeliin, jossa asutetaan pientä Catan-nimistä saarta. Pelissä koko maailma muuttuu pelikentäksi täydennetyn todellisuuden ansiosta.
Kuten Pokémon GOssa, myös Catan – World Explorersissa pelaajat jaetaan ryhmittymiin, jotka samalla kilpailevat keskenään erilaisissa haasteissa. Pelaajat voivat myös tehdä yhteistyötä ja esimerkiksi vaihdella tarvikkeita jopa eri puolilla maailmaa asuvien pelaajien kanssa.
Nianticin mukaan Catan – World Explorers on pian valmis betavaihetta varten. Peli on kehitetty yhteistyössä Punchdrunkin kanssa.
Catan - World Explorers Niantic Pokémon Go
Vuosi 2019 oli Pokémon GOn historian tuottoisin – jättihitiksi noussut peli on edelleen suosittu10.1.2020
Brittien kilpailuviranomainen kiinnitti huomionsa Applen ja Googlen hakukonesopimukseen – miljardien arvoinen diili voidaan kieltää
Lue seuraavaksi: Nokia-puhelinyhtiö HMD Global ostaa Valona Labsin toiminnot ja perustaa osaamiskeskuksen Tampereelle – hakee rekrytoinneilla lisää ohjelmisto-osaajia